**תאגיד הבריאות ליד המרכז הרפואי תל אביב**

**מכרז פומבי מס' 104.2023 לייצור, אספקה ותחזוקה של שלטי הכוונה מוארים לכלי רכב והולכי רגל במרכז הרפואי תל אביב ע"ש סוראסקי**

1. תאגיד הבריאות ליד המרכז הרפואי תל אביב (ע"ר) (להלן: המזמינה) מבקשת הצעות לייצור, אספקה ותחזוקה של שלטי הכוונה מוארים לכלי רכב והולכי רגל במרכז הרפואי ת"א ע"ש סוראסקי (להלן: הציוד), הכל כמפורט במסמכי המכרז.
2. את מסמכי המכרז יוריד המציע באמצעות קישור, מאתר האינטרנט של המזמינה שכתובתו [www.tasmc.org.il/michrazim/Pages/michrazim-Health-Corp.aspx](http://www.tasmc.org.il/michrazim/Pages/michrazim-Health-Corp.aspx)  זאת לאחר רישום פרטי המציע במערכת.
3. במכרז יבחר זוכה אחד ,לפי אמות המידה כמפורט במכרז. המזמינה אינה מתחייבת לקבל את ההצעה הזולה ביותר, או כל הצעה שהיא. המזמינה רשאית לבטל או להרחיב או לצמצם את היקף המכרז, בגלל סיבות תקציביות ו/או מנהליות ו/או ארגוניות ו/או אחרות, לפי שיקול דעתה.
4. תנאי סף. מתוך המציעים יבחר/ו אך ורק מציע/ים העומד/ים בדרישות הבאות:
   1. המציע ביצע והשלים בין השנים 2019-2023 לפחות שלושה פרוייקטים של ייצור, אספקה ותחזוקה של שלטי הכוונה מוארים לכלי רכב והולכי רגל (אחד מהם שלטים מוארים) בהיקף של לפחות 1,000,000 ₪ כל אחד (לא כולל מע"מ).
   2. למציע מפעל לייצור שלטי הכוונה לכלי רכב והולכי רגל ומחלקת תכנון הנדסי פנימית לכל פרטי השילוט.
   3. למציע צוות התקנות המורכב מעובדים של המציע, להם אישורים תקפים לביצוע עבודה בגובה או בהפעלת מנוף/אמצעי קידוח.
   4. למציע הסמכה בתוקף למערכת ניהול איכות ISO9001:2021
   5. למציע אישור רשויות מע"מ בדבר היות המציע עוסק מורשה.
   6. כל האישורים הנדרשים לפי חוק עסקאות גופים ציבוריים, התשל"ו-1976.
5. ההוראות והתנאים הכלולים בחוברת המכרז, הם חלק בלתי נפרד מתנאי המכרז.
6. בכפוף לתנאי המכרז, המכרז יתנהל בשלבים, כאשר במסגרת השלב התחרותי המזמינה תנהל מו"מ עם המציעים או מי מהם, בטרם קביעת הצעה זוכה.
7. המועד האחרון להכנסת ההצעות כמפורט במסמכי המכרז נקבע ל- 28.3.23 בשעה 12:00.